Garee kami laata jarri waliin teennu, Yaada walii hin qabnu,wal hin dhageennu, Waan har’a alagaan yaadaa jiru hin beeknu, Mee nuti hoo maaliif kan ofii wal dheennu, Dhagahi lammii koo,dhaamsa waliif qoodnu, Wal qooddaa fi wal jibbaan,bakka 1 hin geennu, Galma nuuf hin gahu,wanti nu barbaadnu, Kanaaf,yaa lammii koo,akka tokkommoofnu, Wal baqachu dhiifnee,akka waliin deemnu, Hawwii gootowwanii,akka galmaan geennu, Bilisummaa dhugaa,qawween akka argannu, Jette jette dharaa,walirratti hin oofnuu, Jaalalaa fi kabajaan mee wal haa amannuu, Diinaa fi gufuu sabaa,of jalaa haa kaafnuu, Akka Dhaaba dhugaatti wal taanee haa yaanuu, Waamicha qabsoodhaa,waliin haa hirmaannuu, Oromiyaa Oromoo,haa bilisoomfannuu!
